Strah od nestašice nafte raste
Iako se još uvijek proizvodi dovoljno nafte za tržište, rastu brige da će se to promijeniti ako se nestabilnost nastavi
Zemlje OPEC-a kažu da su spremne povećati proizvodnju ako bude trebalo Više od dvije hiljade predstavnika svjetskih kompanija za naftu i gas, akademika i stručnjaka u ovom polju, ove se nedjelje okupljaju u Houstonu, texas, na 30-oj godišnjoj konferenciji koju sponzorira Istraživački centar IHS-CERA, pri univerzitetu Cambridge. Kako rastu cijene sirove nafte i benzina,velikim dijelom zbog nemira na sjeveru Afrike i Srednjem Istoku, rasprave se ovaj puta fokusiraju na to kako održati dovoljan priliv nafte na tržište, proširiti proizvodnju, a istovremeno osigurati da se dogode katastrofe po prirodu kakva je bila prošlogodišnja u Meksičkom Zaljevu. Razgovori na ovogodišnjoj konferenciji CERA se drže dvije teme: ubrzani rast cijena sirove nafte, i potreba da se krene u čak izazovije vode kako bi se održao nivo svjetskih potreba za naftom. Rizik od novih proizvodnih platformi je pojačan posebno nakon prošlogodišnjeg izljeva miliona barela nafte u Meksički zaljev. Izvršni direktor kompanije BP Robert Dudley je rekao novinarima da je njegova kompanija naučila kako da mnogo bolje izbjegava takve rizike po prirodu. , kazao je Robert Dudley. Dudley kaže da kompanija BP sada ima ustanovljene mjere kako bi se brže i uspješni nosili s eventualnom ekplozijom, bilo na naftom polju ili na oceanskoj platformi, bilo gdje u svijetu. Gospodin Dudley takodjer kaže da kompletna energetska industrija mora razviti takve bezbjedonosne mjere , jer se započinju poslovi koji mogu biti čak i rizičniji po područje Arktika. Medjutim, čelnik BP-ja je takodjer naglasio potrebu da se proizvodi više benzina, jer će u naredna dva desetljeća svjetske potrebe porasti i do 40 posto. Trenutna cijena sirove nafte iznosi preko 100 dolara po barelu, prvenstveno zbog nestabilne situacije na Srednjem Istoku i Sjevernoj Africi, koji proizvode oko 40 posto svjetskih potreba. Predstavnici iz Sjeverne Afrike i Srednjeg Istoka koji prisustvuju konferenciji , kažu da je vjerovatno da će se nestabilnost nastaviti, i možda proširiti, ali ne znaju kakav bi to efekat moglo imati po proizvodnju nafte. Predsjedavajući konferencije IHS-CERA, Daniel Yergin, kaže da Program urgentnog odgovora Medjunarodne Agencije za Energiju, može premostiti kratkotrajne obustave dotoka na tržište. , kaže Yergin. Do sada nije bilo nestašica u svjetskoj proizvodnji nafte , a zemlje OPEC-a razmatraju održavanje posebnog sastanka kako bi raspravljali o povećanju proizvodnje, ako bude potrebno. No, čak ako se stabilnost vrati u Libiju i druge zemlje u regionu, sve veći zahtjevi zemalja u razvoju bit će dodatni pritisak na kompanije da pronadju i pumpaju dodatnu naftu.